Diari Oficial de la Generalitat Valenciana


Sumari del DOGV 9864, del 05-06-2024 (2024/4716)

Anunci de la suspensió de l'atorgament de llicències i altres instruments d'intervenció que tinguen per objecte la implantació de centrals fotovoltaiques i de parcs eòlics en sòl no urbanitzable.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4716


Data del document
:   21-05-2024

Organisme emissor
:   Ajuntament de Fortaleny

Tipus de document
:   Anunci

Descriptors 

:   * administració local
    * pla d'urbanisme

Anunci de la suspensió de l'atorgament de llicències i altres instruments d'intervenció que tinguen per objecte la implantació de centrals fotovoltaiques i de parcs eòlics en sòl no urbanitzable. [2024/4716]  
El Ple de l'Ajuntament, en sessió ordinària celebrada el dia 9 de maig de 2024, va adoptar, entre altres, el següent acord:  
Primer. Suspendre l'atorgament i admissió a tràmit de les llicències urbanístiques, autoritzacions i instruments d'intervenció, així com les sol·licituds d'informe-certificat urbanístic municipal sobre compatibilitat amb el planejament que es puguen sol·licitar per a la implantació d'instal·lacions d'energies renovables, fotovoltaica i/o eòlica, i per a les infraestructures d'evacuació d'energia de les mateixes que discórreguen pel sòl no urbanitzable del terme municipal de Fortaleny, encara que els elements generadors se situen en un altre terme municipal, conforme amb l'article 68.1 i la disposició addicional 8a del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, pel termini d'un any, amb la finalitat d'estudiar la reforma de l'ordenació urbanística continguda en les normes subsidiàries homologades del planejament municipal per a regular l'ús i implantació de les esmentades instal·lacions.  
  
Segon. La suspensió no afectarà les sol·licituds d'autorització per a la implantació de les instal·lacions de generació d'energia fotovoltaica destinades a autoconsum tant de residències particulars, com de les activitats agràries, industrials o terciàries.  
Tercer. Publicar l'acord de suspensió de llicències en el Diari Oficial de la Generalitat Valenciana, indicant els àmbits i tipus de llicències afectades per la suspensió; així mateix, publicar l'acord en el tauler d'anuncis i en el web municipal.  
Esta suspensió entrara en vigor a partir de l'endemà de publicar-se en el DOGV  
  
Contra el present acord, que posa fi a la via administrativa, es podrà interposar recurs potestatiu de reposició davant el mateix òrgan que ha dictat el present acord, en el termini d'un mes a comptar de l'endemà de la notificació, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació.  
  
Fortaleny, 21 de maig de 2024.- L'alcalde: Antonio Sellés Gimeno.